Hadjuk Split Established Hoody (Royal) [HOODY_Blue_167202] - Uksoccershop
Item Code: HOODY_Blue_167202
Number of Queries: 101 - Query Time: 0.076581437133789 Uncategorized – Afrikaner Aktueel
Category: Uncategorized	Koers in die Krisis! (nr 11)	17 Mei 2017
Jaap Marais aan die woord:
Die prys vir vryheid is nooit te hoog nie
My boodskap aan u is: wees sterk en trou aan wat ons het – ons land, ons godsdiens, ons taal, ons kultuur, ons Witmanskap.
Wees sterk in die aanspraak op die reg om voorkeur te hê vir wat ons eie is: ons taal, ons kultuur, ons godsdiens, ons blanke ras. Wees sterk in die aandrang op ons reg om in Afrika vry te wees om onsself te wees. Wees sterk in die wil om ons eie te begrens en te beskerm met ons lewens.
Moenie dat ons bang gepraat word vir die uitdaging van Afrika nie. Moenie dat ons bang gepraat word vir die eise van die stryd nie. Die prys van ’n volk se vaderland en vryheid is nooit te hoog om te betaal nie.
Vir die wat gesteld is op ons volk se eer en selfrespek, wat trou is aan ons volk se geskiedenis van stryd teen oorheersing deur buitelandse magte en swart getalle, vir hulle is die oproep: Staan op vir ons taal, ons kultuur, ons beskawing. Soek krag na bo en na binne. Staan op vir ons reg in die land wat ons land is.
Staan saam vir die beskerming van wat vir ons heilig en onvervreembaar is. Staan vas in die wete dat bo ons ’n God van geregtigheid is en dat agter ons die groot vryheidshelde van ons volk staan. Hulle roep ons op tot dade. Moenie swig nie, moenie vlug nie. Die geskiedenis van ons volk is nie gemaak deur die paaiers en verraaiers of deur die swigters en vlugters nie.
Staan op, staan saam, staan vas. Wees bereid tot stryd vir wat ons het en wat ons verwerf het in hierdie land. En dan sal Suid-Afrika weet dat haar kinders haar roepstem verstaan.
Jaap Marais, 31 Desember 1993
Posted on 2017-05-172017-05-17Author Hermanus van der SchyffCategories Aktueel, Koers in die Krisis, UncategorizedLeave a comment on Koers in die Krisis! (nr 11)	Koers in die Krisis! (nr 10)	10 Mei 2017
Nasionalisme: ’n Kontrak met ons nageslag
Ons grootste probleem is dat die massamedia ons historiese sin wil doodmaak. Hulle wil hê ons moet vloek teen ons voorgeslag. Ons moet in die beskuldigdebank gaan staan weens apartheid. Ons moet aan die wêreld skuld bely dat apartheid ’n sonde was en ons moet ons rug draai op ons helde van die verlede.
Die oomblik as ’n volk losgesny word van sy geskiedenis, as hy sy helde wil onteer, dan is hy magteloos teen elke vyand wat daar in die wêreld is. Daarom dat Edmond Burke gesê het: as jy nie terugkyk na jou voorouers nie, sal jy nooit vooruit kyk na jou nageslag nie. En dit is waarskynlik die belangrikste rol wat nasionalisme in ’n volk het. Nasionalisme is die kontrak tussen die wat was, die wat is, en die wat na ons sal kom. En dit is daardie kontrak wat die kon”nuïteit aan ’n volk gee, wat sy geslagte bind en wat veral deur die geskiedenis en die dade van sy helde aangevuur word – aangevuur tot die aanvaarding van groot uitdagings wat aan ’n volk gestel word.
Genl De Gaulle het gesê: nie vrede maak, nie versoening nie. Konfrontrasie. Konfrontasie met dié wat jou ondergang soek. En as ’n volk daardie sin verloor, is hy magteloos en sal hy van die verhoog van die geskiedenis afgevee word. Oorloë word nie verloor en veldslae word nie verloor deur wapenmag nie, maar wanneer mense moed en hoop verloor.
En dit is die taak wat die media vandag het: die Afrikaners moet moedeloos gemaak word. Ons moet dink daar is net een manier van optrede, en dit is dat jy moet deel word van hierdie bedrieglike en verraderlike bestel wat op ons afgeforseer is.
Moenie moedeloos word nie! Wees trou aan ons volk. Wees trou aan ons volk se geskiedenis.
Mnr Jaap Marais, 16 Maart 1995 Posted on 2017-05-102017-05-10Author Hermanus van der SchyffCategories Aktueel, Koers in die Krisis, UncategorizedLeave a comment on Koers in die Krisis! (nr 10)	Koers in die Krisis Nr 8	25 April 2017
Jaap Marais aan die woord: Nasionalisme is ’n onvernietigbare mag (2) Moenie vir u laat inpraat dat die skyn van ’n oormag nou alles beëindig het nie. Toe die Bittereinders begin het in Augustus 1900 het dit gelyk of alles verlore was. Die Bittereinders het die wil gehad om weer die stryd te hervat en te volhard. Dit is een van die belangrikste kenmerke van die Afrikanervolk. Nie dat hy met ’n blitsige optrede groot suksesse behaal nie, maar sy onbreekbare volharding: aanhou, aanhou, aanhou.
Na 1902 is sestig jaar aangehou om hierdie land weer ons land te maak – vry van die Britse oorheersing. Sestig jaar. Dit is die uitdaging wat ook voor ons staan. Ons moet by die onmiddellike situasie verby kyk: net soos daardie Bittereinders. Ons moet net voortgaan op die basis waarop ons begin het en die erfgename geword het van die manne wat voor ons was. Ons moet op die basis van Afrikanernasionalisme die stryd voortsit. Ek verwys na die nasionalisme, maar dit was een van die Nederlandse skrywers wat onlangs gesê het: “Nog godsdiens, nog kommunisme het daarin geslaag om die nasionalisme onder te kry”.
Mense het die behoefte om aan ’n volk te behoort, hulle daarmee te vereenselwig en daarop trots te wees. Dit is die lewenskrag van die nasionalisme.
Daarom, laat ons vir onsself by die begin van hierdie jaar dit duidelik kry: Nasionalisme is ’n onvernietigbare mag op aarde. Ons is geroepe om die bewakers en die draers van daardie nasionalisme te wees. In daardie stryd het ons te doen met die basiese waardes van ons volk: taal, volkskap, vaderland, vryheid. Dít is die wekwoorde waarop ons ons vestig as ons die uitdaging aanvaar om weer vry te word in hierdie land en vir die wêreld te sê: Dié land is óns land. Ons gaan nie vertrek uit hom nie. Ons gee hom nie oor nie.
JA Marais, HNP-kongres
Posted on 2017-04-252017-05-03Author Hermanus van der SchyffCategories Aktueel, Koers in die Krisis, UncategorizedLeave a comment on Koers in die Krisis Nr 8	Koers in die Krisis Nr 7	Jaap Marais aan die woord:
Posted on 2017-04-192017-05-03Author Hermanus van der SchyffCategories Aktueel, Koers in die Krisis, UncategorizedLeave a comment on Koers in die Krisis Nr 7	Koers in die Krisis! (nr 6)	11 April 2017
Die Afrikanervolk se land
Laat ons vir die wêreld sê: Dié land is óns land. Ons gaan nie hieruit weg nie. En vir die mense wat maklik sê, hoe kan jy sê dit is ons land, dan sê ek vir hom: Het ons dan nooit ‘n land gehad nie en as ons nooit ‘n land gehad het nie, waarom het ons oorloë geveg?
Daar is een groep mense in Suid-Afrika wat ‘n geboortereg het op hierdie land. Dit is die Afrikaners.
En ek is nie onverskillig nie, maar wanneer hierdie bestel inmekaar stort (en dit sal gepaard gaan met geweld) laat ons dan bereid wees om die nuwe grense van ons Vaderland en ons vryheid ook met bloed te trek.
Jaap Marais, 26 Februarie 2000.
Kliek hier vir die .pdf-weergawe: https://gallery.mailchimp.com/23ce74e57f4865fc93811627a/files/f2b59043-6064-495c-8c62-eb47b1a3d1d3/Koers_in_die_Krisis_nr_6.pd
Posted on 2017-04-112017-05-03Author Hermanus van der SchyffCategories Aktueel, Koers in die Krisis, UncategorizedLeave a comment on Koers in die Krisis! (nr 6)	Die HNP se verklaring rakende die afgradering van Suid-Afrika na rommelstatus	Mediaverklaring
Rommelstatus: Hoe ver gaan die ANC Suid-Afrika nóg afbreek?
Die besluit van Standard & Poor’s om Suid-Afrika tot rommelstatus af te gradeer, het nie as ’n verrassing gekom nie. Dié afgradering dreig lankal en het nou ’n werklikheid geword– onder ANC-bewind.
Dit het by die ANC-bewind mode geword om die skuld vir alles wat as gevolg van swak regering en bestuur gebeur, voor die deur van apartheid te lê. Daarom is dit nodig om nou, met dié afgradering, ’n vergelyking te tref tussen die regerings van die ANC, nou, en die NP onder wyle dr HF Verwoerd met sy suksesvolle beleid van afsonderlike ontwikkeling.
In die sestigerjare was Suid-Afrika ’n Eerste Wêreldland. Suid-Afrika het op ekonomiese gebied onder die top tien Westerse lande getel en was die sterkste ekonomiese land in Afrika. Die Engelse pers het geskryf “South Africa is suffering from a surfeit of prosperity and is a shining example of success on a troubled continent”. (Rand Daily Mail, 30 Julie 1966). Die ekonomiese groeikoers was 6% en die inflasie-koers was 2% en 74% van nuwe arbeid kon jaarliks in die formele sektor opgeneem word. Werkloosheid het bykans nie bestaan nie. Die ekonomiese groeikoers onder die blanke bevolking was 5,7% en onder die swart bevolking 7,8%. Dit het goed gegaan met al die mense in Suid-Afrika.
Die suksesverhaal van dr Verwoerd het die ver-beelding van die wêreld aangegryp. Dit is alles ver-nietig deur ’n grypsugtige ANC-bewind. Die jongste “sukses” van rommelstatus van die ANC gaan net nog meer ekonomiese druk op die belastingbetaler plaas, wat in hoofsaak die blanke belastingpligtige gaan raak.
Die Afrikanervolk het, toe hy die politieke mag gehad het, die sukses soos hier-bo aangehaal, vir al Suid-Afrika se mense behaal. Ons is moeg om die ekonomiese melkkoei van ’n onbevoegde regering te wees. Ons sal die ideaal om as volk vry te wees en oor onsself te regeer, nie prysgee nie. Dan sal ons weer die sukses waartoe ons volk in staat was, en is, herstel.
Posted on 2017-04-052017-04-06Author Hermanus van der SchyffCategories Aktueel, DieAfrikaner, Mediaverklaring, Standpunt, UncategorizedLeave a comment on Die HNP se verklaring rakende die afgradering van Suid-Afrika na rommelstatus	Vryemark stabiliteit teenoor korrektiewe sosialisme	Die Handves van Regte beskik oor ŉ omvattende pakket van burgerlike en politeke regte en vryhede soos die reg op gelykheid voor die reg en die reg teen onbillike diskriminasie deur die staat (artikel 9(1) en (3)); menswaardigheid (artikel 10), (sien egter die opmerking oor die reg op waardigheid in die paragraaf onmiddellik hier onder), basiese vryhede vir elkeen met inbegrip van die reg op persoonlike vryheid en sekuriteit (artikel 12); Vryheid van slawerny, knegskap en dwangarbeid (artikel 13), die reg op privaatheid (artikel 14); godsdiens- en meningsvryheid (artikel 15); vryheid van uitdrukking (artikel 16); vryheid om te vergader (artikel 17); vryheid van assosiasie (artikel 18); bewegings- en verblyfvryheid (artikel 21); die beskerming van eiendomsreg (artikel 25) en vryheid van bedryf, beroep en professie (artikel 22); die regte van gearresteerdes, aangehoudenes en beskuldigdes (artikel 35).
Posted on 2017-04-02Author WebmeesterCategories UncategorizedLeave a comment on Vryemark stabiliteit teenoor korrektiewe sosialisme	Die Afrikaner se “facebook”-blad	Skakel ook in op Die Afrikaner se “facebook”-blad vir berigte en verklarings. Die naam is “Die Afrikaner“.
Posted on 2017-03-232017-03-24Author Hermanus van der SchyffCategories Aktueel, DieAfrikaner, Mediaverklaring, Uncategorized	Mediaverklaring deur mnr Andries Breytenbach, leier van die HNP, asook voorsitter van die Boere-Afrikaner Volksraad, rakende die afgelope week se debat in die parlement oor plaasmoorde	‘n NUWE KONSTITUSIONELE BEDELING
Posted on 2017-03-222017-04-05Author Hermanus van der SchyffCategories Aktueel, DieAfrikaner, Mediaverklaring, ras en volk, Standpunt, Uncategorized	Vooruitsigte op kredietafgradering	Suid-Afrika se ekonomie was die afgelope paar maande bedreig met ŉ krediet afgradering wat teen die einde van 2016 sou plaasvind. Dit het gelukkig nie gebeur nie en die ekonomie het dit net-net vrygespring.
Posted on 2017-03-202017-03-20Author WebmeesterCategories Uncategorized	Hiermee die nuutste nuusbrief van die HNP, Die Bittereinder.	Uitgegee op 16 Maart 2017.
Format ImagePosted on 2017-03-162017-03-16Author Hermanus van der SchyffCategories Aktueel, Bittereinder, DieAfrikaner, Uncategorized	Posts navigation